English: Can I begin my contribution by thanking members of the committee, and our new member as well, for their contributions today, but also John and his chairing for taking us back to look at this issue, which predecessors on this committee, under his stewardship, have looked at - both this and also wider issues related to it as well? I think it was well worth doing, because it's probably one of the most rewarding experiences that I've had as a committee member in my time to actually be sitting down with people with lived experience of rough-sleeping, of homelessness, and them talking us through it. It was very difficult, very challenging - both for them but also for us to hear what they are telling us, frankly, where they've been through the mill time and time again. It's like a game of snakes and ladders, but where the snakes are immeasurably longer and the fall much deeper than the ladders - the slow step up, bit by bit. We did hear of good practice, but in pockets, and this difficulty of not only leadership locally on the ground within individual organisations, within individual areas, but also how to disseminate that wider, because one of the themes that was consistently said to us is that, actually, we can see what works. When you have all of the services properly co-ordinated, when, as was said to us, there should be a no-wrong-door approach - when you present with an issue of rough-sleeping or homelessness, the services there should pick you up and then wrap around you, one way or the other. Of course, one of the examples of this that we heard that there was good success, in Wrexham and in other places, was, of course, the Housing First approach there, but it's not, we were told as well, by many people, including those representing organisations involved directly in providing the Housing First approach, the magic bullet. It's a very good approach, and credit to those who are taking it forward and the Welsh Government for supporting it, but it's not a one-size-fits-all model on it. But it's worth reflecting not just on some of the challenges but the way forward, because we were told by people - by witnesses in front of us - that we have the right framework in Wales that should be able to fix this, so that we can get to the point where the best practice we see is as normal. We were told this by people who came in front of us, and the frustration over, as Delyth has just said, people saying to us, 'We don't want to be back here in three years' time under John or somebody else's stewardship saying, "Let's have a look at this again" and point out the same things, and how we're still failing on culture, on leadership, on sharing best practice and on that no-wrong-door approach there.' So, let me just pick up on a couple of things here that came directly out of the report that Ministers have looked at. We were told by many witnesses that one problem was the commissioning process. We were told, and it's there in the report, as one witness told us - . So, if you've got a sector driven by competition, and we did pick that up a lot - even though many organisations out there were trying to do the right thing, many of them also felt a little bit guarded, because they felt they were also in competition with other organisations that are overlapping but not quite with the same objectives, which is quite interesting. So, if you've got a sector driven by competition, we were told, it means, first of all, nobody can be vulnerable, nobody can say, 'These are the lessons we've learnt, look at what a cock-up we made over here, we need to change it.' Nobody can be vulnerable, everybody has to be brilliant all of the time, especially so Ministers can see they're being brilliant to keep their contracts, to keep doing their work. Well, if you can't have a system that's vulnerable, you don't have learning cultures that are swift and agile and can flex, unless you completely step outside the system and are prepared to do something else. In fact, we did speak to some people who had stepped outside of the system entirely, and had chosen, then, to do things outside of the system without support. And to commend them, they were achieving amazing things but they couldn't fit it into the boxes that they were told to do it within. And we also heard about this big dilemma where people were choosing not to access services sometimes because they felt it was better for them to be on the streets. That was quite remarkable. Members of the public out there, my constituents would say, 'Surely that cannot be right', but we heard about this. We heard from one witness, 'The real thing that's stopping people coming in is that the offer we have in services is less than what the streets offer.' If you're in the throes of addiction, you've got all these complex mental health issues and other things - you can turn that pain off with spice or heroin quite easily. We can't offer that. You can be nobody in a flat or you can be somebody on the streets. There are cultural implications as well for people who've been out there for a long time. This is getting beyond the tabloid headlines with this stuff - the complexity of this. I was immensely proud to be part of this. I think the homelessness action group will pick up on some of the acceptance in principle positions of the Minister, and bring forward, I think, some of the solutions, because this is still a work-in-progress. Lots of good work is going on, Minister, but getting a grip on this I think will be day after day, week after week, month after month, until we don't have to come back in three years and say, 'Look at what we're pointing to again.'
Welsh: A gaf fi ddechrau fy nghyfraniad drwy ddiolch i aelodau'r pwyllgor, a'n haelod newydd yn ogystal, am eu cyfraniadau heddiw, ond hefyd i John a'i gadeiryddiaeth am fynd â ni'n ôl i edrych ar y mater hwn y mae rhagflaenwyr ar y pwyllgor hwn, o dan ei stiwardiaeth, wedi edrych arno - y materion hyn a materion ehangach yn ymwneud ag ef yn ogystal? Rwy'n credu ei fod yn werth ei wneud, oherwydd mae'n debyg mai un o'r profiadau mwyaf boddhaus a gefais fel aelod o'r pwyllgor yn fy amser oedd eistedd gyda phobl a oedd â phrofiad o gysgu ar y stryd, o ddigartrefedd, a'u cael i siarad drwy'r profiad gyda ni. Roedd yn anodd iawn, yn heriol iawn - iddynt hwy ond hefyd i ni wrth i ni wrando ar yr hyn roeddent yn ei ddweud wrthym yn onest, lle roeddent wedi bod drwy'r felin dro ar ôl tro. Mae fel gêm nadroedd ac ysgolion, ond lle mae'r nadroedd yn hirach o lawer a'r cwymp yn llawer dyfnach na'r ysgolion - y camu i fyny araf, fesul tipyn. Clywsom am ymarfer da, ond mewn pocedi, a'r anhawster nid yn unig o ran arweiniad lleol ar lawr gwlad mewn sefydliadau unigol, mewn ardaloedd unigol, ond hefyd o ran sut i ledaenu hynny'n ehangach, gan mai un o'r themâu a glywsom yn gyson yw ein bod yn gallu gweld beth sy'n gweithio. Pan fydd pob un o'r gwasanaethau wedi'u cydlynu'n iawn gennych, ac fel y dywedwyd wrthym, dylid cael ymagwedd sy'n pennu nad oes un drws anghywir - os oes gennych broblem sy'n gysylltiedig â chysgu allan neu ddigartrefedd, dylai'r gwasanaethau yno ddod i wybod amdanoch a dod atoch i'ch helpu mewn rhyw ffordd neu'i gilydd. Wrth gwrs, un o'r enghreifftiau o hyn y clywsom ei bod yn llwyddiant oedd yr un yn Wrecsam ac mewn mannau eraill, sef y dull Tai yn Gyntaf yno wrth gwrs, ond dywedwyd wrthym gan lawer o bobl hefyd, gan gynnwys y rhai sy'n cynrychioli sefydliadau sy'n ymwneud yn uniongyrchol â darparu'r dull Tai yn Gyntaf, nad yw'n ateb i bob dim. Mae'n ddull da iawn, ac yn glod i'r rhai sy'n ei ddatblygu a Llywodraeth Cymru am ei gefnogi, ond nid yw'n fodel sy'n un ateb i bawb. Ond mae'n werth ystyried nid yn unig rhai o'r heriau ond y ffordd ymlaen, oherwydd dywedodd pobl wrthym - tystion a ddaeth ger ein bron - fod gennym fframwaith cywir a ddylai allu datrys hyn yng Nghymru, fel y gallwn gyrraedd pwynt lle mae'r ymarfer gorau a welwn yn normal. Cawsom wybod hyn gan bobl a ddaeth ger ein bron, a'r rhwystredigaeth, fel y mae Delyth newydd ei ddweud, o glywed pobl yn dweud wrthym, 'Nid ydym am fod yn ôl yma ymhen tair blynedd dan stiwardiaeth John neu rywun arall yn dweud, "Gadewch inni edrych ar hyn eto" a nodi'r un pethau, a sut rydym yn dal i fethu o ran diwylliant, arweinyddiaeth, rhannu ymarfer gorau a dull gweithredu sy'n pennu nad oes un drws anghywir.' Felly, gadewch imi sôn am ychydig o bethau a ddaeth yn uniongyrchol o'r adroddiad y mae Gweinidogion wedi'u hystyried. Dywedodd llawer o dystion wrthym mai un broblem oedd y broses gomisiynu. Dywedwyd wrthym, ac mae yn yr adroddiad, fel y dywedodd un tyst wrthym - . Os oes gennych chi sector sy'n cael ei yrru gan gystadleuaeth, a gwnaethom nodi hynny'n aml - er bod llawer o sefydliadau yn ceisio gwneud y peth iawn, roedd llawer ohonynt yn teimlo braidd yn ochelgar hefyd, am eu bod yn teimlo eu bod yn cystadlu â sefydliadau eraill sy'n gorgyffwrdd ond heb fod â'r un amcanion yn union, sy'n eithaf diddorol. Felly, dywedwyd wrthym os oes gennych chi sector sy'n cael ei yrru gan gystadleuaeth, mae'n golygu, yn gyntaf oll, na all neb fod yn agored i niwed, ni all neb ddweud, 'Dyma'r gwersi a ddysgasom, edrychwch ar y llanast a wnaethom draw yma, mae angen inni ei newid.' Ni all neb fod yn agored i niwed, rhaid i bawb fod yn wych drwy'r amser, yn enwedig er mwyn i Weinidogion weld eu bod yn wych iddynt allu cadw eu contractau, i barhau i wneud eu gwaith. Wel, os na allwch chi gael system sy'n fregus, ni fydd gennych ddiwylliannau sy'n dysgu sy'n gyflym ac yn ystwyth ac yn gallu addasu, oni bai eich bod chi'n camu tu allan i'r system yn llwyr ac yn barod i wneud rhywbeth arall. Yn wir, gwnaethom siarad â phobl a oedd wedi camu y tu allan i'r system yn gyfan gwbl, ac wedi dewis gwneud pethau y tu allan i'r system heb gymorth. Ac er clod iddynt, roeddent yn cyflawni pethau rhyfeddol ond ni allent ei ffitio i'r bocsys y dywedwyd wrthynt am ei wneud. A chlywsom hefyd am y cyfyng-gyngor mawr lle roedd pobl yn dewis peidio â defnyddio gwasanaethau weithiau oherwydd eu bod yn teimlo ei bod yn well iddynt fod ar y strydoedd. Roedd hynny'n eithaf rhyfeddol. Byddai aelodau o'r cyhoedd allan yno, byddai fy etholwyr yn dweud, 'Does bosibl fod hynny'n iawn', ond clywsom am hyn. Clywsom gan un tyst, 'Y peth go iawn sy'n atal pobl rhag dod i mewn yw bod y cynnig sydd gennym o ran gwasanaethau yn llai na'r hyn y mae'r strydoedd yn ei gynnig.' Os ydych yn gaeth i sylwedd, mae gennych yr holl broblemau iechyd meddwl cymhleth hyn a phethau eraill - gallwch ddiffodd y boen yn eithaf hawdd â chyffur 'spice' neu heroin. Ni allwn gynnig hynny. Gallwch fod yn neb mewn fflat neu gallwch fod yn rhywun ar y strydoedd. Mae goblygiadau diwylliannol hefyd i bobl sydd wedi bod allan yno ers amser maith. Mae hyn yn mynd y tu hwnt i benawdau'r papurau tabloid gyda'r pethau hyn - cymhlethdod hyn oll. Roeddwn yn hynod o falch o fod yn rhan o hyn. Rwy'n credu y bydd y grŵp gweithredu ar ddigartrefedd yn ymdrin â rhai o safbwyntiau derbyn mewn egwyddor y Gweinidog, ac yn cyflwyno rhai o'r atebion, rwy'n meddwl, oherwydd mae'n dal i fod yn waith ar y gweill. Mae llawer o waith da'n digwydd, Weinidog, ond rwy'n credu y bydd mynd i'r afael â hyn yn galw am waith ddydd ar ôl dydd, wythnos ar ôl wythnos, fis ar ôl mis, nes na fydd yn rhaid inni ddod yn ôl ymhen tair blynedd a dweud, 'Edrychwch eto ar yr hyn a nodwn.'